Matthijs de Ligt

Matthijs de Ligt (Holandisht: [ˈmɑˈtɛi̯s ˈdə ˈlɪxt]; lindur më 12 gusht 1999) është një futbollist profesionist holandez i cili luan si qëndër-mbrojtës për klubin anglez Manchester United dhe kombëtare holandeze.

de Ligt debutoi zyrtarisht me ekipin e parë të Ajaxit në ndeshje kupe kundër Willem II më 21 shtator 2016. Ai shënoi gol nga goditja e këndit, duke u bërë shënuesi i dytë më i ri në historinë e klubit mbrapa Clarence Seedorf. Më 24 maj 2017, ai u bë lojtari më i ri (17 vjeç e 285 ditë) që luan në një finale madhore Evropiane kur ai luajti si titullar kundër Manchester United në finalen e UEFA Ligës së Evropës.

Në vitin 2017, de Ligt debutoi me ekipin e parë të Holandës në moshën 17 vjeç, duke u bërë lojtari më i ri që luan titullar që nga viti 1931.

Karriera me klube
Ajax
De Ligt u bashkua me akademinë e të rinjëve të Ajax kur ai ishte 9 vjeç. Para kësaj, ai luante me klubin lokal Abcoude, e cila ishte në kufi me Amsterdamin. Në fillim trajnerët e tij në akademi mendonin se ai ishte shumë i ngadaltë dhe jashtë forme, por atij j'u dha një mundësi për t'u zhvilluar, duke vërtetuar cilësitë e tij.

2016–17: Jong Ajax dhe zhvillimi
Ai debutoi me Jong Ajax më 8 gusht 2016 në një ndeshje të Eerste Divisie kundër FC Emmen, ku ai luajti 90 minuta të plota. Ai luajti 17 ndeshje me Jong Ajax gjatë sezonit 2016–17.

Më 21 shtator, de Ligt debutoi me ekipin e parë të Ajaxit në një ndeshje kupe kundër Willem II. Ai shënoi gol pas 25 minutash në një fitore 5–0, duke u bërë shënuesi i dytë më i ri në historinë e Ajaxit pas Clarence Seedorf. Më 24 tetor, Ajaxi lajmëroi nga llogaria zyrtare në Twitter se de Ligt ishte bërë pjestar i përhershëm i ekipit të parë.

De Ligt me performancat e tij u bë një lojtar i rëndësishëm i ekipit të parë, duke zhvilluar 11 ndeshje në kampionat dhe 9 në UEFA Ligën e Evropës. Më 24 maj, ai u bë lojtari më i ri (17 vjeç e 285 ditë) që luan në një finale të madhe evropiane kur ai luajti si titullar në finalen e Ligës së Evropës kundër Manchester United.

2017–19: Vitet si protagonist dhe shiriti i kapitenit
Pas shitjes së Davinson Sánchez te Tottenham Hotspur në gusht 2017, de Ligt u bë titullar në formacion. Në mars 2018, ai u bë kapiten i ekipit në vend të të dëmtuarit Joel Veltman, duke vendosur një tjetër rekord pasi u bë kapiteni më i ri i historisë së klubit.

Ai luajti 37 ndeshje në të gjitha kompeticionet dhe shënoi tre gola. Në 31 ndeshje të zhvilluara në kampionat, ai i luajti të 31 si titullar nga 90 minuta me përjashtim të një ndeshje (kundër Vitesse Arnhem ku ai u zëvëndësua në minutën e 33të për shkak dëmtimi). Falë paraqitjeve të tij, ai ishte i lidhur me transferime në klubet me elitare evropiane.

Më 17 dhjetor 2018, de Ligt fitoi çmimin Golden Boy, duke u bërë mbrojtësi më i ri që e fiton. Më 13 shkurt 2019, ai u bë lojtari më i ri (19 vjeç e 186 ditë) që luan si kapiten në një ndeshje të fazës me eliminim direkt të UEFA Ligën e Kampioneve, kur ai luajti në një ndeshje kundër Real Madrid. Më 27 shkurt, ai luajti ndeshjen e 100të zyrtare në fitoren 3–0 kundër Feyenoord në derbin Klassieker të KNVB Cup, duke u bërë lojtari më i ri që arrin këtë gjë.

Më 16 prill, de Ligt shënoi golin e fitores në çerek-finalen e Ligës së Kampioneve kundër Juventusit për të dërguar Ajaxin në gjysëm-finalen e kompeticionit për herë të parë që nga sezoni 1996–97. Ky gol e bëri atë holandezin më të ri që nga Nordin Wooter në vitin 1996 që shënon në fazën me eliminim direkt në Ligën e Kampioneve si edhe lojtarin e dytë më të ri pas Joël Matip.

Juventus
Më 18 korrik 2019, de Ligt u transferua te klubi italian Juventus në një marrëveshje pesë-vjeçare për 75 milion €.

Bayern München
Më 19 korrik 2022, Bayern München njoftoi transferimin e de Ligt në një marrëveshje pesë-vjeçare për shifrën fillestare 67 milion € e cila shkonte 77 milion € në varësi të bonuseve.

Manchester United
Më 9 korrik 2024, media angleze raportoi se De Ligt kishte arritur një marrëveshje personale me Manchester United. Shuma e transferimit u raportua të ishte 45 milion € plus 5 milion € bonuse. United zyrtarizoi transferimin më 13 gusht kurse De Ligt firmosi një kontratë pesë-vjeçare. Ai bëri debutimin e tij në Old Trafford në fitoren 1–0 kundër Fulhamit në ndeshjen hapëse të Premier Ligës, duke u aktivizuar si zëvëndësues në pjesën e dytë.

Karriera ndërkombëtare
Më 25 mars 2017, de Ligt bëri debutimin e tij me kombëtaren holandeze në humbjen 2–0 si vizitor kundër Bullgarisë në kualifikueset e FIFA Kupës së Botës 2018. Trajner i ekipit, Danny Blind, e thirri de Ligt në kombëtare edhe pse ky i fundit kishte luajtur vetëm dy ndeshje si titullar në kampionat për Ajaxin. Në moshën 17 vjeç, ai u bë lojtari më i ri që luan si titullar me kombëtaren që nga viti 1931.

Gjatë Ligës së Kombeve, de Ligt luajti si titullar për 90 minuta të plota në katër ndeshjet kundër Gjermanisë dhe Francës me Holandën që fitoi grupin dhe u kualifikua për në finale.

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaKupaEvropa1TjetërGjithsejDivizioniNdshGolaNdshGolaNdshGolaNdshGolaNdshGolaJong Ajax2016–17Eerste Divisie171———171Gjithsej171000000171Ajax2016–17Eredivisie1123190—2332017–18Eredivisie3332040—3932018–19Eredivisie33351173—557Gjithsej7781023020011713Gjithsej karriera9491023020013414

1Ndeshjet në UEFA Ligën e Kampioneve dhe UEFA Ligën e Evropës.

Kombëtarja

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaHolanda2017302018100201932Gjithsej162

Golat me kombëtaren
. Rezultatet e Holandës të listuara të parat, kolonat e golave tregojnë rezultatin pas çdo goli të shënuar nga de Ligt.

+ Golat me kombëtaren sipas datës, vendit, ndeshjes, kundërshtarit, rezultatit dhe kompeticionitNr.DataVendiNdshKundërshtariGoliRezultatiKompeticioni1 24 mars 2019  Johan Cruyff Arena, Amsterdam, Holandë  15   Gjermania  1–2  2–3  Kualifikueset e UEFA Euro 20202 6 qershor 2019  Estádio D. Afonso Henriques, Guimarães, Portugali  16   Anglia  1–1  3–1   Finalet e UEFA Ligës së Kombeve 2019

Trofe
Klube
Ajax
Eredivisie: 2018–19
KNVB Cup: 2018–19
UEFA Liga e Evropës: finalist 2016–17

Personale
Lojtari më i mirë i ABN AMRO Future Cup: 2015
Lojtari më i mirë i Copa Amsterdam: 2015
Talenti i së ardhmes i Ajax (Çmimi Sjaak Swart): 2016
Talenti i vitit i Ajax (Çmimi Marco van Basten): 2018
Skuadra e Sezonit e UEFA Ligës së Evropës: 2016–17
Skuadra e Sezonit e UEFA Ligës së Kampioneve: 2018–19
Ekipi i Vitit i Eredivisies: 2017–18, 2018–19
Futbollisti holandez talenti i vitit: 2017–18
Futbollisti Holandez i Vitit: 2018–19
Golden Boy: 2018

 Referime 

Lidhje të jashtme

Matthijs de Ligt te National Football Teams

Kategoria:Lindje 1999
Kategoria:Njerëz që jetojnë
Kategoria:Futbollistë holandezë
Kategoria:Futbollistë në kombëtaren holandeze
Kategoria:Futbollistë në AFC Ajax
Kategoria:Futbollistë në Juventus F.C.
Kategoria:Futbollistë në FC Bayern München
Kategoria:Futbollistë në Eredivisie
Kategoria:Futbollistë në Serie A
Kategoria:Futbollistë në Bundesliga
Kategoria:Futbollistë në UEFA Euro 2020
Kategoria:Futbollistë në FIFA Kupën e Botës 2022
Kategoria:Futbollistë në UEFA Euro 2024